Diari Oficial de la Generalitat Valenciana


Sumari del DOGV 2246, del 15-04-1994 (1994/831133)

DECRET 59/1994, de 29 de març del Govern Valencià, pel qual accepta la cessió gratuïta de la propietat de l'immoble de 4.000 m2 situat en la partida la Cala o Castilla, destinat a la construcció d'un centre d'assistència per a disminuïts, realitzada per l'Ajuntament de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/29/59/dof/vci/html**

### Dades del document

Número de DOGV
:   2246

Data del DOGV
:   15-04-1994

Secció del DOGV
:   DISPOSICIONS GENERALS

Número del document
:   1994/831133


Data del document
:   29-03-1994

Organisme emissor
:   Conselleria d'Economia i Hisenda

Tipus de document
:   Decret

DECRET 59/1994, de 29 de març, del Govern Valencià, pel qual accepta la cessió gratuïta de la propietat de l'immoble de 4.000 m2 situat en la partida la Cala o Castilla, destinat a la construcció d'un centre d'assistència per a disminuïts, realitzada per l'Ajuntament de la Vila Joiosa. [94/2240]  
L'Ajuntament de la Vila Joiosa, en sessió plenària realitzada el dia 2 de setembre de 1993, acordà la cessió gratuïta a la Generalitat Valenciana de la propietat de l'immoble situat en la partida la Cala o Castilla propietat de l'ajuntament.  
La cessió es fa amb la finalitat determinant que s'hi contruesca un centre assistencial per a disminuïts.  
A petició del conseller de Treball i Afers Socials, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 29 de març de 1994,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de la Vila Joiosa, de l'immoble de 4.000 m2 de superfície situat en la partida la Cala o Castilla, format per l'agrupació de les parcel·les següents:  
1. Parcel·la en la partida la Cala, amb una superfície de dues àrees, seixanta-dues centiàrees i cinquanta-quatre decímetres quadrats. Confronta: nord, resta de la finca matriu propietat del Sr. Karl August Wolfgang Bender; sud i est, Ajuntament de la Vila Joiosa, i oest, resta de la finca matriu.  
Aquesta finca es troba inscrita en el Registre de la Propietat de la Vila Joiosa, al foli 178 del llibre 260 de la Vila Joiosa, tom 700, finca 24.063.  
2. Parcel·la en la partida la Cala, amb una superfície de cinc àrees, noranta centiàrees. Confronta: nord, resta de la finca matriu propietat del Sr. Carlos Dauden Sala; sud, porció segregada de l'Ajuntament de la Vila Joiosa i una altra porció que es va cedir a la Conselleria de Treball; est, Ajuntament de la Vila Joiosa, i oest, Conselleria de Treball i Afers Socials.  
Aquesta finca es troba inscrita en el Registre de la Propietat de la Vila Joiosa, al foli 176 del llibre 260 de la Vila Joiosa, tom 700, finca 24.061.  
3. Parcel·la en la partida la Cala, amb una superfície de quatre àrees i setanta-tres centiàrees. Confronta: nord, resta de la finca matriu propietat dels germans Vaella López; sud, Ajuntament de la Vila Joiosa; est, terres del Sr. Francisco Esquerdo, i oest, Ajuntament de la Vila Joiosa.  
Aquesta finca es troba inscrita en el Registre de la Propietat de la Vila Joiosa, al foli 174 del llibre 260 de la Vila Joiosa, tom 700, finca 24.059.  
4. Parcel·la en la partida d'Atalaies, amb una superfície de setze àrees, quaranta-cinc centiàrees i noranta decímetres quadrats. Confronta: nord, terrenys de l'Ajuntament de la Vila Joiosa; sud, resta de la finca matriu; est, finca cedida a la Conselleria de Treball i Afers Socials, i oest, resta de la finca matriu.  
Aquesta finca es troba inscrita en el Registre de la Propietat de la Vila Joiosa, al foli 180 del llibre 260 de la Vila Joiosa, tom 700, finca 24.065.  
5. Parcel·la en la partida la Cala, amb una superfície de deu àrees, seixanta-tres centiàrees i cinquanta-sis decímetres quadrats. Confronta: nord i sud, Ajuntament de la Vila Joiosa; est, camí, i oest, terrenys cedits a la Conselleria de Treball i Afers Socials. Aquesta finca s'haurà de segregar de la inscrita en el Registre de la Propietat de la Vila Joiosa, al foli 234 del llibre 8 de la Vila Joiosa, tom 26, folis 148 i 149 del llibre 198 de la Vila Joiosa, tom 606, finca 1.844.  
Article segon  
La cessió gratuïta efectuada per l'Ajuntament de la Vila Joiosa es fa amb la condició de destinar l'immoble a centre assistencial per a disminuïts.  
Article tercer  
El dret de propietat derivat de l'esmentada cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 29 de març de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI